CELEX: 31996D0579
Language: mt
Date: 1996-06-24 00:00:00
Title: Id-Deċiżjoni tal-Kummissjoni ta’ l-24 ta’ Ġunju 1996 dwar il-proċedura ta’ attestazzjoni ta’ konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE dwar attrezzaturi fissi għaċ-ċirkolazzjoni stradali

Avviż Legali Importanti

|

31996D0579

Official Journal L 254 , 08/10/1996 P. 0052 - 0055

		Id-Deċiżjoni tal-Kummissjonita’ l-24 ta’ Ġunju 1996dwar il-proċedura ta’ attestazzjoni ta’ konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE dwar attrezzaturi fissi għaċ-ċirkolazzjoni stradali(test rilevanti għall-fini taż-ŻEE)(96/579/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988, dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri dwar prodotti għall-bini [1], kif emendata bid-Direttiva 93/68/KEE [2], u partikolarment l-Artikolu 13(4) tagħha,Billi l-Kummissjoni jeħtiġilha, skond iż-żewġ proċeduri msemmija fl-Artikolu 13(3) tad-Direttiva 89/106/KEE dwar attestazzjoni ta’ konformità ta’ prodott, illi tagħżel "il-proċedura l-inqas oneruża possibbli konsistenti mas-sigurtà"; billi dan ifisser li jeħtieġ li jkun deċiż jekk, għal ċertu prodott jew familja ta’ prodotti, tkunx meħtieġa sistema ta’ kontroll tal-produzzjoni fil-fabbrika u kondizzjoni ta’ attestazzjoni ta’ konformità tajba biżżejjed, jew, biex jitħarsu l-kriterji msemmija fl-Artikolu 13(4), hemmx ħtieġa li jkun hemm korp approvat ta’ ċertifikazzjoni;Billi l-Artikolu 13(4) jitlob li l-proċedura adottata għandha tintwera fil-mandati u fl-ispeċifikazzjonijiet tekniċi; billi, għalhekk, ikun aħjar li jkun hemm definizzjoni tal-kunċett ta’ prodotti jew familja ta’ prodotti kif użati fl-ordnijiet u fl-ispeċifikazzjonijiet tekniċi;Billi ż-żewġ proċeduri msemmija fl-Artikolu 13(3) huma murija fid-dettal fl-Anness III tad-Direttiva 89/106/KEE; billi għalhekk jeħtieġ li jintwerew b’mod ċar il-metodi li bihom iż-żewġ proċeduri għandhom ikunu implimentati, b’riferenza għall-Anness III, għal kull prodott jew familja ta’ prodotti peress li l-Anness III jagħti preferenza lil ċerti sistemi;Billi l-proċedura li għaliha saret riferenza f’punt (a) ta’ l-Artikolu 13(3) taqbel mas-sistemi msemmija fl-ewwel possibbiltà, mingħajr sorveljanza kontinwa, u t-tieni u t-tielet possibbiltà tal-punt (ii) tat-Taqsima 2 ta’ l-Anness III, u l-proċedura msemmija f’punt (b) ta’ l-Artikolu 13(3) taqbel mas-sistemi msemmija f’punt (i) tat-Taqsima 2 ta’ l-Anness III, u fl-ewwel possibbiltà b’sorveljanza kontinwa, tal-punt (ii) tat-Taqsima 2 ta’ l-Anness III;Billi l-miżuri stabbiliti f’din id-Deċizjoni huma skond l-opinjoni tal-Kumitat Permanenti dwar il-Bini,ADOTTAT DIN ID-DEĊIŻJONI:L-Artikolu 1L-attestazzjoni ta’ konformità tal-prodotti u l-familji ta’ prodotti msemmija fl-Anness I għandha tkun skond proċedura li biha l-manifattur ikollu taħt ir-responsabbiltà tiegħu biss sistema ta’ kontroll tal-produzzjoni fil-fabbrika li tassigura li l-prodott ikun konformi ma’ l-ispeċifikazzjonijiet tekniċi rilevanti.L-Artikolu 2Il-prodotti msemmija fl-Anness II għandu jkollhom l-attestazzjoni tagħhom ta’ konformità skond proċedura li biha, flimkien mas-sistema ta’ kontroll tal-produzzjoni fil-fabbrika mħaddma mill-manifattur, korp approvat ta’ ċertifikazzjoni jieħu sehem fil-verifika u s-sorveljanza ta’ kontroll tal-produzzjoni jew tal-prodott innifsu.L-Artikolu 3Il-proċedura għall-attestazzjoni ta’ konformità, kif mogħtija fl-Anness III, għandha tintwera fil-mandati għal standards armonizzati.L-Artikolu 4Din id-Deċiżjoni hija indirizzata lill-Istati Membri.Magħmula fi Brussel, fl-24 ta’ Ġunju, 1996.Għall-KummissjoniMartin bangemannMembru tal-Kummissjoni[1] ĠU L 40, tal-11.2.1989, p. 12.[2] ĠU L 220, tat-30.8.1993, p. 1.--------------------------------------------------L-ANNESS IATTREZZATURI FISSI GĦAĊ-ĊIRKOLAZZJONI STRADALI- Apparati u barrieri li jnaqqsu l-ħoss tat-traffiku; u- paraventi kontra dawl jiddi.--------------------------------------------------L-ANNESS IIATTREZZATURI FISSI GĦAL ĊIRKOLAZZJONI STRADALI- Prodotti għall-immarkar stradali:- Tapes b’marki permanenti u marki diġà formati,- żebgħa tat-traffiku, termoplastiks applikati sħan, plastiks applikati kesħin (bi jew mingħajr aggregati kontra l-iskidjar), magħduda żibeġ tal-ħġieġ imħalltin minn qabel,- żebgħa tat-traffiku, termoplastiks applikati sħan, plastiks applikati kesħin (biex jintużaw għal marki stradali) għall-bejgħ b’indikazzjonijiet dwar tipi u proporzjonijiet ta’ kemm ikun tqiegħed żibeġ tal-ħġieġ fihom u/jew aggregati kontra l-iskidjar,- tappini stradali retro-riflettivi.- Sinjali stradali tat-traffiku u apparat permanenti ta’ kontroll tat-traffiku għall-użu minn vetturi u nies li jkunu fit-triq:- sinjali tat-traffiku permanenti,- bollards tat-traffiku,- sinjali ta’ indikazzjoni,- dwal tat-traffiku u sinjali ta’ perikolu fissi,- apparat u disinji ta’ twissija permanenti,- sinjali tat-traffiku b’messaġġi varjabbli.- Arbli tad-dawl tat-toroq.- Sistemi ta’ trażżin ta’ vetturi:- kuxxini kontra l-ħbit,- barrieri ta’ transizzjoni,- cables,- parapetti.- sistemi ta’ protezzjoni tan-nies li jkunu fit-triq, partikolarment parapetti ta’ protezzjoni fuq pontijiet.--------------------------------------------------L-ANNESS IIIFAMILJA TA’ PRODOTTIATTREZZATURI FISSI TA’ ĊIRKOLAZZJONI (1/2)Sistemi ta’ attestazzjoni ta’ konformitàGħall-prodott jew prodotti u l-użu maħsub għalihom imsemmija hawn taħt, il-Kumitat Ewropew ta’ Standardizzazzjoni/Kumitat Ewropew ta’ Standardizzazzjoni Elettroteknika (CEN/Cenelec) huwa mitlub li jispeċifika s-sistema jew sistemi li ġejjin ta’ attestazzjoni ta’ konformità skond standards armonizzati rilevanti:Prodott(i) | Użu/i maħsub/a għaċ-ċirkolazzjoni | Livell/i jew klassi/jiet | Sistema/i ta’ attestazzjoni ta’ konformità |Prodotti għal marki stradali:tapes ta’ marki permanenti u marki ġa formati,żebgħa tat-traffiku, termoplastiks applikati sħan, plastiks applikati kesħin (bi jew mingħajr aggregati kontra l-iskidjar), magħduda żibeġ tal-ħġieġ imħalltin minn qabel,żebgħa tat-traffiku, plastiks applikati sħan, plastiks applikati kesħin (biex jintużaw għal marki stradali) għall-bejgħ b’indikazzjonijiet dwar tipi u proporzjonijiet ta’ kemm ikun tqiegħed żibeġ tal-ħġieġ fihom u/jew aggregati kontra l-iskidjar,tappini stradali retro-riflettivi.Sinjali stradali tat-traffiku u apparat permanenti ta’ kontroll tat-traffiku għall-użu minn vetturi u nies li jkunu fit-triq:sinjali tat-traffiku permanenti,bollards tat-traffiku,sinjali ta’ indikazzjoni,dwal tat-traffiku u sinjali ta’ perikolu fissi,apparat u disinji ta’ twissija permanenti,sinjali tat-traffiku b’messaġġi varjabbli.Arbli tad-dawl tat-toroq.Sistemi ta’ trażżin ta’ vetturi:kuxxini kontra l-ħbit,barrieri ta’ transizzjoni,cables,parapetti.Sistemi ta’ protezzjoni tan-nies li jkunu fit-triq, partikolarment parapetti ta’ protezzjoni fuq pontijiet. | għal żoni ta’ ċirkolazzjoni | | 1 |L-ispeċifikazzjoni għas-sistema għandha tkun tista’ titħaddem ukoll fejn il-prestazzjoni ta’ xi karatteristika m’għandhiex bżonn tiġi stabbilita, peress li mill-inqas fi Stat Membru wieħed biss jista’ ma jkunx hemm obbligu legali għal dik il-karatteristika (Ara l-Artikolu 2(1) tad-Direttiva 89/106/KEE u, fejn ikun applikabbli, il-klawsoli 1.2.3 tad-Dokumenti Interpretattivi). F’dawk il-każijiet il-verifika ta’ din il-karatteristika m’għandhiex tkun imposta fuq il-manifattur jekk hu ma jkunx jixtieq jiddikkjara l-prestazzjoni tal-prodott f’dak ir-rigward.FAMILJA TA’ PRODOTTIATTREZZATURI FISSI GĦAĊ-ĊIRKOLAZZJONI STRADALI (2/2)Sistemi ta’ attestazzjoni ta’ konformitàGħall-prodott jew prodotti u l-użu maħsub għalihom imsemmija hawn taħt, il-Kumitat Ewropew ta’ Standardizzazzjoni/Kumitat Ewropew ta’ Standardizzazzjoni Elettroteknika (CEN/Cenelec) huwa mitlub li jispeċifika is-sistema jew sistemi li ġejjin ta’ attestazzjoni ta’ konformità skond standards armonizzati rilevanti:Prodott(i) | Użu/i maħsub/a għaċ-ċirkolazzjoni | Livell/i jew klassi/jiet | Sistem/i ta’ attestazzjoni ta’ konformità |Apparati u barrieri li jnaqqsu l-ħoss tat-traffikuparaventi kontra dawl jiddi | Għal inħawi ta’ ċirkulazzjoni | | 3 |L-ispeċifikazzjoni għas-sistema għandha tkun tista’ titħaddem ukoll fejn il-prestazzjoni ta’ xi karatteristika m’għandhiex bżonn tiġi stabbilita, peress li mill-inqas fi Stat Membru wieħed biss jista’ ma jkunx hemm obbligu legali għal dik il-karatteristika (Ara l-Artikolu 2(1) tad-Direttiva 89/106/KEE u, fejn ikun applikabbli, il-klawsoli 1.2.3 tad-Dokumenti Interpretattivi). F’dawk il-każijiet il-verifika ta’ din il-karatteristika m’għandhiex tkun imposta fuq il-manifattur jekk hu ma jkunx jixtieq jiddikkjara l-prestazzjoni tal-prodott f’dak ir-rigward.--------------------------------------------------